સુનિલે પોતાની જિદ ન છોડી. તે આજે પણ અભ્યાસ કરી જ રહ્યા છે. તેમણે યશવંત ચવ્હાણ યુનિવર્સિટીમાંથી બી.કોમ. અને બી.એ. ઇન જર્નાલિઝમનો અભ્યાસ કર્યો. નિર્મલા નિકેતનમાંથી ડીએસડબલ્યુનો અભ્યાસ કર્યો. બેલાપુર મહારાષ્ટ્ર યુનિવર્સિટીમાંથી એમએસડબલ્યુનો અભ્યાસ કર્યો. ત્યાર બાદ અંગ્રેજી ન આવડતી હોવા છતાં તાતા ઇન્સ્ટિટ્યૂટમાંથી વર્ષ ૨૦૧૨થી ૧૪ સુધી સફાઈ-કામદાર તરીકે રાતપાલી કામ કરતાં કરતાં એમ.એ. ઇન ગ્લોબલાઇઝેશન લેબરનો અભ્યાસ કર્યો. વર્ષ ૨૦૧૪થી ૧૬ દરમિયાન સફાઈ મહિલા કામદાર વિષયમાં એમ.ફિલ.નો અભ્યાસ કર્યો અને સ્ટેટ, લેબર પ્રોસેસ એન્ડ કાસ્ટ આઇડેન્ટિટી ઇન ઇન્ડિયા – એ કેસ સ્ટડી ઓફ સ્કેવેન્જર બીએમસી વિષય પર પીએચ.ડી.નો અભ્યાસ કરી રહ્યા છે. તેઓ અભ્યાસના અનુસંધાનમાં ત્રણ મહિના માટે દ. આફ્રિકા પણ રહી આવ્યા. તાજેતરમાં જ તેમણે કોલંબિયા યુનિવર્સિટીમાં જઈને ત્યાંની લાઇબ્રેરીને ડૉ. બાબા સાહેબ આંબેડકરનું શિલ્પ ભેટમાં આપ્યું.